el el el el el el el el el el el el el el el el el el el el el ur el el el el el el hu el el el el el fr el it el nl el nl el nl el nl el fr el nl el el el en nl el el el el el el el el el el el el el el el el el el el el el el el el el el el el el el el el el en el el el el el el el es el el el el el el el el el en el el el el el el el el el en el el el el el el el el el el el el el
Ο Αντρέι Γκενάντιεβιτς Κιριλένκο (ρωσικά: AHдpeй ГeHHaдbeBич KиpилeHko‎, γεννήθηκε 18 Φεβρουαρίου 1981) είναι Ρώσος πρώην διεθνής καλαθοσφαιριστής και νυν πρόεδρος της Ρωσικής ομοσπονδίας καλαθοσφαίρισης. Θεωρείται ως ένας από τους σημαντικότερους Ευρωπαίους καλαθοσφαιριστές όλων των εποχών[1], με πολλές διακρίσεις σε Ευρώπη και ΝΒΑ.
18 Φεβρουαρίου 1981 (1981-02-18) (41 ετών)
Στην ηλικία των δεκαπέντε, ο Κιριλένκο άρχισε να παίζει επαγγελματικό μπάσκετ στην γενέτειρά του, τη Ρωσία, με την Σπαρτάκ Αγίας Πετρούπολης. Πέρασε άλλα τρία χρόνια με την ΤΣΣΚΑ Μόσχας, κερδίζοντας το βραβείο MVP του ρωσικού πρωταθλήματος το 2000. Το 2001, προσχώρησε στην Γιούτα Τζαζ, που τον είχε επιλέξει στο ΝΒΑ Ντραφτ του 1999. Έγινε ο πρώτος Ρώσος παίκτης που επιλέχθηκε από τον πρώτο γύρο του Ντραφτ και ο νεότερος Ευρωπαίος παίκτης που επιλέγεται σε Ντραφτ. Επιλέχθηκε στην ομάδα με τους καλύτερους Ρούκι (NBA All-Rookie Team) μετά από την πρώτη σεζόν του, στην καλύτερη αμυντική ομάδα του NBA τρεις φορές και έπαιξε στο All-Star Game το 2004. Έπαιξε 10 σεζόν με τους Γιούτα Τζαζ και είχε μέσο όρο 12,4 πόντους, 5,6 ριμπάουντ και 2,8 ασίστ ενώ βοήθησε την ομάδα να προκριθεί 6 φορές στα πλέι-οφς.
Το 2012 επέστρεψε στην ΤΣΣΚΑ Μόσχας και την οδήγησε στον τελικό της Ευρωλίγκα[2], πήρε το βραβείο MVP της διοργάνωσης[3], ενώ κέρδισε και μια θέση στην καλύτερη ομάδα. Κέρδισε επίσης το βραβείο του καλύτερου αμυντικού στη Ευρωλίγκα την ίδια χρονιά.[4]
Στις 27 Ιουλίου 2012, ο Κιριλένκο υπέγραψε με τους Minnesota Timberwolves. Ήταν ο βασικός σμολ φόργουορντ της ομάδας, παίζοντας σε 64 παιχνίδια κατά τη διάρκεια της σεζόν 2012-13. Στις 12 Ιουλίου 2013, ο Kirilenko υπέγραψε συμφωνία δύο ετών με τους Μπρούκλιν Νετς. Στις 23 Ιουνίου 2014, έναντι 3,3 εκατομμυρίων υπέγραψε εκ νέου με τους Νετς για τη σεζόν 2014-15. Στις 21 Νοεμβρίου, το 2014, πήρε άδεια απουσίας από τα παιχνίδια για προσωπικούς λόγους.
Το 2015 ο Κιριλένκο υπέγραψε με την ΤΣΣΚΑ Μόσχας της VTB Λίγκα για το υπόλοιπο της σεζόν 2014-15, επιστρέφοντας στο σύλλογο για μια τρίτη θητεία.[5] Με τον Κιριλένκο στο σύλλογο για το δεύτερο μισό της σεζόν, η ΤΣΣΚΑ Μόσχας κατάφερε να φτάσει στο Final Four της Ευρωλίγκα για τέταρτη συνεχόμενη σεζόν, αποκλείοντας τον Παναθηναϊκό για δεύτερη συνεχόμενη σεζόν στα προημιτελικά, με νίκη 3-1 στη σειρά. Ωστόσο, στην ημιτελικό, παρά το γεγονός ότι ονομάστηκε από τα μέσα ενημέρωσης ως απόλυτο φαβορί για να προχωρήσει, η ομάδα του Κιριλένκο, για άλλη μια φορά έχασε από τον Ολυμπιακό. Η ΤΣΣΚΑ Μόσχας κέρδισε τελικά το παιχνίδι για την τρίτη θέση, κόντρα στη Φενέρμπαχτσέ. Σε 11 παιχνίδια στην Ευρωλίγκα, είχε μέσο όρο 8,5 πόντους και 5,3 ριμπάουντ ανά παιχνίδι. Η ΤΣΣΚΑ Μόσχας τελείωσε τη σεζόν με την κατάκτηση της VTB United League, νικώντας την Κίμκι 3-0 στη σειρά των τελικών του πρωταθλήματος. Στις 13 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) της ΤΣΣΚΑ Μόσχας στη δεκαετία 2010-2020, όντας τρίτος σε ψήφους του κοινού με ποσοστό 81.19%.[6]
Το προσωνύμιό του είναι AK-47, επειδή τα αρχικά του είναι AK και ο ίδιος έχει φορέσει πολλές φορές τον αριθμό φανέλας 47. Επιπλέον, ο Κιριλένκο γεννήθηκε στην πόλη Ιζέβσκ της πρώην Σοβιετικής Ένωσης, όπου κατασκευάζεται το όπλο.
Στις 23 Ιουνίου, 2015, ο Κιριλένκο ανακοίνωσε την αποχώρησή του από το επαγγελματικό μπάσκετ.[7][8] Στη συνέχεια, έγινε ο επικεφαλής της Ομοσπονδίας του ρωσικού μπάσκετ.[9]
Από τους Θερινούς Ολυμπιακούς Αγώνες του 2000 και μετά, ήταν τακτικό μέλος της Ρωσικής Εθνικής ομάδας. Με τη Ρωσία κέρδισε το Ευρωμπάσκετ το 2007, κερδίζοντας και το βραβείο MVP της διοργάνωσης. Το 2011, κέρδισε το δεύτερο μετάλλιο σε Ευρωμπάσκετ, αυτή τη φορά το χάλκινο. Επιλέχτηκε στην καλύτερη ομάδα και στις δύο περιπτώσεις. Επίσης συμμετείχε σε άλλα τρία Ευρωμπάσκετ το 2001, 2003 και 2005. Αγωνίστηκε στους Ολυμπιακούς Αγώνες του 2008 στο Πεκίνο και το 2012 στο Λονδίνο κερδίζοντας το χάλκινο μετάλλιο.
2x VTB Λίγκα: (2012, 2015)
Πολυτιμότερος Παίκτης (MVP) του ρωσικού πρωταθλήματος: (2000)
Καλύτερη ομάδα νέων παικτών του ΝΒΑ: (2002)
NBA All-Star Game: (2004)
2x Δεύτερη καλύτερη αμυντική ομάδα του ΝΒΑ: (2004, 2005)
Πρώτος στις τάπες στο ΝΒΑ: (2005)
Καλύτερη αμυντική ομάδα του ΝΒΑ: (2006)
MVP του Ευρωμπάσκετ 2007
2x Καλύτερη πεντάδα στο Ευρωμπάσκετ: (2007, 2011)
2x Καλύτερος Ευρωπαίος παίκτης: (2007, 2012)
4x Ρώσος παίκτης της χρονιάς: (2004, 2005, 2007, 2008)
Πολυτιμότερος Παίκτης (MVP) στην Ευρωλίγκα: (2012)
Καλύτερη Πεντάδα στην Ευρωλίγκα: (2012)
Καλύτερος Αμυντικός στην Ευρωλίγκα: (2012)
Πολυτιμότερος Παίκτης του μήνα στην Ευρωλίγκα: (Οκτώβριος 2011)
4x Πολυτιμότερος Παίκτης (MVP) της αγωνιστικής στην Ευρωλίγκα:
Πολυτιμότερος Παίκτης (MVP) στην VTB Λίγκα : (2012)
Πολυτιμότερος Παίκτης (MVP) των play off στην VTB Λίγκα : (2012)
↑ «Best European Basketball Players of All Time». Ανακτήθηκε στις 26 Μαΐου 2021.
↑ Euroleague.net report on final
↑ Πρίφτης, Αλέξανδρος. «MVP ο Κιριλένκο, στην καλύτερη πεντάδα οι Διαμαντίδης, Σπανούλης (photos+video)». Onsports.gr. http://www.onsports.gr/basket/euroleague/story/211020/mvp-o-kirilenko-stin-kalyteri-pentada-oi-diamantidis-spanoylis-photos-video. Ανακτήθηκε στις 2017-03-04.
↑ Voria.gr. «Ο Κιριλένκο καλύτερος αμυντικός της Ευρωλίγκα». Ο Κιριλένκο καλύτερος αμυντικός της Ευρωλίγκα. Ανακτήθηκε στις 4 Μαρτίου 2017.
↑ «Επέστρεψε για να το σηκώσει (pics & vids)». http://www.gazzetta.gr/basketball/article/706850/kirilenko-epestrepse-gia-na-sikosei-pics-vids. Ανακτήθηκε στις 2017-03-04.
↑ «ΤΣΣΚΑ: Γεμάτη αστέρια η All Decade Team των Ρώσων (video)». Eurohoops. 13 Αυγούστου 2020. Ανακτήθηκε στις 9 Σεπτεμβρίου 2020.
↑ «Τέλος το μπάσκετ για Κιριλένκο!». sport-fm.gr. http://www.sport-fm.gr/article/basket/telos-to-mpasket-gia-kirilenko/3093892. Ανακτήθηκε στις 2017-03-04.
↑ «Όταν σίγησε το... ΑΚ-47! (pics & vids)». http://www.gazzetta.gr/weekend-journal/article/767456/otan-sigise-ak-47-pics-vids. Ανακτήθηκε στις 2017-03-04.
↑ «Ο Κιριλένκο πρόεδρος της ρωσικής ομοσπονδίας | Superbasket.gr | Το μπάσκετ εδώ αρχίζει». www.superbasket.gr (στα Αγγλικά). Αρχειοθετήθηκε από το πρωτότυπο στις 30 Ιανουαρίου 2016. Ανακτήθηκε στις 4 Μαρτίου 2017.
Αυτό το λήμμα που σχετίζεται με την Καλαθοσφαίριση χρειάζεται επέκταση. Βοηθήστε τη Βικιπαίδεια επεκτείνοντάς το!.